recursal/SuperWikiNEXT-32B huggingface dataset:
**মাহবুবুল আলম** বলতে যাদেরকে বোঝানো হতে পারে;

* মাহবুবুল আলম (ক্রিকেটার) - বাংলাদেশী আন্তর্জাতিক ক্রিকেটার।
* মাহবুবুল আলম (রাজনীতিবিদ) -বাংলাদেশের রাজনীতিবিদ ও চাঁপাইনবাবগঞ্জ-১ আসনের সাবেক সাংসদ।
* মাহবুবুল আলম (সাংবাদিক) -বাংলাদেশের তত্ত্বাবধায়ক সরকারের প্রাক্তন উপদেষ্টা এবং দ্য ইনডিপেন্ডেন্টের সম্পাদক।

আরও দেখুন
---------

* মাহবুব উল আলম -দ্ব্যর্থতা নিরসন পাতা
* মাহবুবুল আলম হানিফ - বাংলাদেশের রাজনীতিবিদ ও কুষ্টিয়া-৩ আসনের সংসদ সদস্য।
* মাহবুবুল আলম তারা -বাংলাদেশী রাজনীতিবিদ, ব্যাবসায়ী ও প্রাক্তন সংসদ সদস্য।
* মাহবুবুল আলম অনিক - বাংলাদেশী ক্রিকেটার।

 এই পাতায় বা অনুচ্ছেদে একই প্রদত্ত নামের অধিকারী ব্যক্তিদের তালিকা রয়েছে। যদি একটি অভ্যন্তরীণ লিঙ্ক আপনাকে এখানে নিয়ে আসে, আপনি চাইলে সেই লিঙ্কটি পরিবর্তন করে সংশ্লিষ্ট নিবন্ধে সরাসরি নির্দেশ দিতে পারেন। 

দ্ব্যর্থতা নিরসন পাতা এটি একটি **দ্ব্যর্থতা নিরসনকারী** পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে।   
 আপনি যদি একটি অভ্যন্তরীণ সংযোগে (লিংকে) ক্লিক করে এখানে এসে থাকেন, তাহলে আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন।
**পান বাজার** পল্টন বাজার, আমবারী এবং ফ্যান্সি বাজার দ্বারা বেষ্টিত উত্তর-পূর্ব ভারতের আসাম রাজ্যের গুয়াহাটি শহরের একটি অঞ্চল।  এটি ব্রহ্মপুত্র নদের দক্ষিণ তীরে শহরের কেন্দ্রস্থিত গুরুত্বপূর্ণ অংশ।

অবস্থান
-------

জেলা আদালত (কামরূপ) এই অঞ্চলের প্রধান বৈশিষ্ট্য। এই অঞ্চলে অনেক গ্রন্থাগার, প্রধান সরকারি দপ্তর এবং একটি শপিং জেলা রয়েছে।রেস্তোরাঁ এবং পুস্তকের দোকান  অঞ্চলে একটি অনন্য পরিবেশ প্রদান। এছাড়াও ওষুধ এবং ফার্মাসিউটিক্যাল পণ্য এবং মুদ্রণ ও প্রকাশনার জন্য কেন্দ্রস্থল হিসেবে একটি প্রধান পাইকারি বাজার রয়েছে। দিঘলীপুখরি নিকটবর্তী, আসাম ও উত্তর-পূর্ব অঞ্চলের অন্যান্য অংশের ঐতিহ্যগত চারু ও কারুশিল্পের অনেক দোকান রয়েছে। কাছাড়ি ঘাটে, জেলা আদালত পাশে একটা গুরুত্বপূর্ণ স্থানীয় নদী বন্দর রয়েছে।

আগ্রহের ক্ষেত্র
---------------

পান বাজার সাংস্কৃতিক ও শিক্ষামূলক আগ্রহের ক্ষেত্রে গুয়াহাটির একটি হটস্পট হিসেবে পরিচিত হয়। এই অঞ্চলে কামরূপ অনুসন্ধান সমিতি, আসাম রাজ্য জাদুঘর এবং জেলা গ্রন্থাগারের মত অনেক ঐতিহাসিক ভবন রয়েছে । নেহেরু পার্ক এবং shukreswar মন্দির এই অঞ্চলের গুরুত্বপূর্ণ পর্যটক আকর্ষণিক কেন্দ্র।

### শিক্ষা প্রতিষ্ঠান

কটন কলেজ, হেণ্ডিক গার্লস কলেজে, কটন কলেজিয়েট হাইস্কুল ও ডন বস্কো হাই স্কুল এই অঞ্চলের বিশিষ্ট শিক্ষা প্রতিষ্ঠান হয়  যার গুরুত্ব রাজ্যিক স্তর অপরিসীম।

### রেস্তোরাঁ

ডমিনো'স পিজা, ফুড ভিলা,অশোকা,  রেবতী'স, সানফ্লাউয়ার, কল্যাণী, গৌহাটি ডেইরি, উস পিজা এবং পিক্কাদিলি ইত্যাদি এই অঞ্চলের কয়েকটি সুপরিচিত রেস্তোরাঁ।

আরো দেখুন
---------

* বেলতলা
* চাঁদমারি
* গণেশগুড়ি
* মালিগাঁও
* নারেঙ্গি

তথ্যসূত্র
---------

1. ↑  rbi.org। "পান বাজার"।
জৌরাস
**জৌরাস** (গ্রিক: τζουράς) হল একটি গ্রিক তারযুক্ত বাদ্যযন্ত্র যা বৌজৌকির সাথে সম্পর্কিত। এর নামটি এসেছে তুর্কি কিউরা থেকে। এটি ছয়টি তার এবং আটটি তার - এই দুই ধরনে তৈরি করা হয়। এটি নাশপাতি আকৃতির দেহ এবং লম্বা গলা বিশিষ্ট তারযুক্ত বাদ্যযন্ত্র যা  প্লেকট্রাম দ্বারা বাজানো হয়৷

ছয়টি তারের জৌরাসে ছয়-তারবিশিষ্ট (*ট্রাইকর্ডো*) বৌজৌকির মতো একই তারসজ্জা এবং একই স্বরতীক্ষ্ণতা রয়েছে। তিন জোড়া তার রয়েছে, যেগুলি D3D4–A3A3–D4D4 বা D4D3–A3A3–D4D4  সুরযুক্ত। তারগুলি স্টিল দিয়ে তৈরি।

জৌরাসগুলি বৌজৌকির মত প্রায় একই দৈর্ঘ্যের, একই রকম গলা এবং মাথা বিশিষ্ট , তবে অনেক ছোট আকারের , যা এটিকে একটি স্বতন্ত্র সুর দেয়।

সম্পর্কিত বাদ্যযন্ত্রসমূহ
-------------------------

* বাগলামা
* কিউরা
* বৌজৌকি

বিশিষ্ট বাদকগণ
--------------

* সারো ট্রাইবাস্টোন
* মাইকাল ক্রোনিন

তথ্যসূত্র
---------

1. ↑  "ATLAS of Plucked Instruments - Europe South"। *atlasofpluckedinstruments.com*। সংগ্রহের তারিখ ২০২০-১০-২৬।
2. ↑  "Pick of the Week: Saro Tribastone"। *www.iberkshires.com*। সংগ্রহের তারিখ ২০২০-১০-২৬।
3. ↑  "Mikal Cronin – "Made My Mind Up""। *Stereogum*। ২০১৫-০১-২৬। সংগ্রহের তারিখ ২০২০-১০-২৬।
**জৌনসারি ভাষা** (টাকরী: 𑚑𑚵𑚝𑚨𑚭𑚤𑚯) পশ্চিমা পাহাড়ী ভাষাগোষ্ঠীর অন্তর্ভুক্ত একটি ভাষা, যা মূলত উত্তর ভারতের উত্তরাখণ্ড রাজ্যের দেরাদুন জেলার উত্তর পশ্চিম দিকের পার্বত্য জৌনসার-বাওর অঞ্চলে বসবাসকারী জৌনসারি জনজাতির কথ্য ভাষা৷ এটি বর্তমানে গাড়োয়ালের টিউনি, চক্রাতা ও কালসী ব্লকে জৌনসারি প্রধান কথ্য ভাষা৷

লিপি
----

জৌনসারি ভাষার জন্য ব্যবহৃত মূল লিপি হলো টাকরী লিপির একটি বিশেষ স্থানীয় প্রকার, যা জৌনসারি লিপি নামে পরিচিত৷ এই লিপিটি ইউনিকোডের অন্তর্ভুক্ত করার জন্য প্রস্তাব দেওয়া হয়েছে৷ 

এই লিপিটি যাজকীয়ভাবে বোগোই লিপি নামেও পরিচিত৷ তবে ভারতের স্বাধীনতা লাভের পর দেবনাগরী লিপি এই লিপিটিকে প্রতিস্থাপিত করে৷

জৌনসারি টাকরী লিপিতে লেখা একটি নমুনা

জনসংখ্যা
--------

জৌনসারি ভাষাভাষী লোক মূলত জৌনসার উপত্যকায় সীমাবদ্ধ৷ ভারতে জৌনসারি ভাষাভাষীর সংখ্যা ১,৩৬,৭৭৯ জন৷ 

ভারত - ১,৩৬,৭৭৯
* উত্তরাখণ্ড - ১,৩৫,৬৯৮ (১.৩৫%)
	+ দেরাদুন জেলা - ১,২৬,০৯৮ (৭.৪৩%)
		- টিউনি ব্লক - ২৫,০৭১ (৭৩.৯০%)
		- চক্রাতা ব্লক - ৪১,৬১৬ (৮৩.৮৯%)
		- কালসী ব্লক - ৪২,২৫৮ (৮৯.২৯%)
		- বিকাশনগর ব্লক - ১৩,৯২৭ (৪.৩৯%)

বর্তমান অবস্থা
--------------

ভাষাটির এখনো অবধি কোনো সরকারী মর্যাদা নেই৷ ইউনেস্কো অনুসারে এই ভাষাটি অদূর ভবিষ্যতে অবলুপ্তি পাওয়ার শ্রেণিতে রয়েছে কারণ জৌনসারি ছাত্র-ছাত্রী ও শিশুরা নিজের মাতৃভাষায় শিক্ষা লাভের সুযোগ নেই৷ তবে এথ্নোলগের মতামত কিছুটা ভিন্ন৷

২০১৬ খ্রিস্টাব্দে স্টেট কাউন্সিল অফ এডুকেশনাল রিসার্চ এন্ড ট্রেনিং (এসসিইআরটি) ঘোষণা করে যে, "নো ইওর উত্তরাখণ্ড" (নিজের উত্তরাখণ্ডকে চেনো) প্রকল্পের অধীনে গাড়োয়ালী, কুমায়ূনী, জৌনসারি এবং রাঁকা ভাষাগুলিতে (চীনা-তিব্বতী ভাষাগোষ্ঠীর বেয়াঁসি, চৌদঁসি, দর্মিয়া, রাজি, রাওয়াত এবং রাঁকা ভাষা) রাজ্যের সরকারী বিদ্যালয়গুলিতে প্রথম থেকে দশম শ্রেণী পর্যন্ত ছাত্র-ছাত্রীদের প্রাথমিক স্তরে শিক্ষা দানের ব্যবস্থা করা হবে৷

তথ্যসূত্র
---------

1. ↑  "Statement 1: Abstract of speakers' strength of languages and mother tongues - 2011"। *www.censusindia.gov.in*। Office of the Registrar General & Census Commissioner, India। সংগ্রহের তারিখ ২০১৮-০৭-০৭।
2. ↑
3. ↑  হ্যামারস্ট্রোম, হারাল্ড; ফোরকেল, রবার্ট; হাস্পেলম্যাথ, মার্টিন, সম্পাদকগণ (২০১৭)। "Jaunsari"। *গ্লোটোলগ ৩.০* (ইংরেজি ভাষায়)। জেনা, জার্মানি: মানব ইতিহাস বিজ্ঞানের জন্য ম্যাক্স প্লাংক ইনস্টিটিউট।
4. ↑  "Jaunsari Unicode" (পিডিএফ)।
5. ↑  "endangered language"।
6. ↑  "Schoolkids to learn Garhwali, Kumaoni languages - Times of India"। *The Times of India*। সংগ্রহের তারিখ ২০১৮-০৭-২৫।
**চান্দেরি শাড়ী** ভারতের মধ্যপ্রদেশের চান্দেরী অঞ্চলে নির্মিত একটি ঐতিহ্যপুর্ণ শাড়ী .

পুরাণ ও ইতিহাস
--------------

পুরান অথবা বৈদিক যুগ অনুসারে মনে করা হয় চান্দেরী শ্রী কৃষ্ণের আত্মীয় শিশুপালের দ্বারা প্রবর্তিত।

বিখ্যাত তাঁত শিল্পটি দ্বিতীয় থেকে সপ্তম শতাব্দীর মধ্যে শুরু হয়। এটা রাজ্যের দুটি সাংস্কৃতিক অঞ্চলের সীমারেখা উপর গড়ে উঠেছে, মল্য এবং বুন্দেলখন্ড। বিন্ধ্যাচল সীমারেখায় বসবাসকারীদের মধ্যে অনেক রকমের ঐতিহ্য দেখা যায়। ১১শ শতাব্দীতে মল্য, মেডোয়া, মধ্য ভারত এবং দক্ষিণ গুজরাটের বাণিজ্য কেন্দ্রগুলিতে এই শিল্পের গুরুত্ব বাড়ে।

মূলভাব ও বিষয়বস্তু
-------------------

এই চান্দেরী শাড়ীগুলি মূলত তিনটি ধরনের কাপড়ের দ্বারা তৈরি হত পিওর সিল্ক/রেশম তন্তু,চান্দেরী সুতী ও সিল্ক/রেশম তন্তু সুতী। বিভিন্ন চান্দেরী নমুনার মধ্যে সনাতন মুদ্রা, ফুলের নকশা, ময়ূর ও জ্যামিতিক নকশা বোনা হত।
কিন্তু তাঁতশিল্প সংস্কৃতি বা ঐতিহ্য ১৩ শতাব্দী থেকে উপলব্ধ ছিল। শুরুতে তন্তুবায়গণ মূলত মুসলমান সম্প্রদায়ের হতেন এবং পরে ১৩৫০ সালে কোষ্টি তন্তুবায়গণ ঝাঁসী থেকে চান্দেরী চলে আসেন এবং সেখানেই বসবাস শুরু করেন। মুগল আমলে চান্দেরী কাপড়ের ব্যবসা প্রচণ্ড জনপ্রিয় হয়।

তথ্যসূত্র
---------

1. ↑  LALITHAA KRISHNAN। "Cool textures for hot clime"। *The Hindu*। ১০ মে ২০১২ তারিখে মূল থেকে আর্কাইভ করা। সংগ্রহের তারিখ ৯ ফেব্রুয়ারি ২০১৬।
2. ↑  "Handloom expo in Bhubaneswar"। *The Times of India*। ২০১৩-০৪-০৭ তারিখে মূল থেকে আর্কাইভ করা। সংগ্রহের তারিখ ২০১৬-০২-০৯।
3. ↑  Shefalee Vasudev। "2012: Fashion's firsts"। *livemint.com*।

| * দে
* স
শাড়ি |
| --- |
| প্রাচ্য শৈলী | 
* বালুচরী
* ব্রহ্মপুরি
* ভাগলপুর
* বোমকাই
* ঢাকাই
* ধনেখালি
* হাবাসপুরি
* জামদানি
* খান্ডুয়া শাড়ি
* মেখলা চাদর
* পাসপালি
* রাজশাহী রেশম
* তাঁতের শাড়ি
* তসর রেশম
* সম্বলপুরি

 |
| পশ্চিমা শৈলী | 
* বন্ধনি
* কাস্তা
* কোটা দরিয়া
* পৈঠানি
* পাটোলা

 |
| উত্তরী শৈলী | 
* বেনারসি
* শালু

 |
| দক্ষিণী শৈলী | 
* আরানি
* ইলকাল
* গাদোয়াল
* গোল্লাভামা
* কাঞ্চিপুরম রেশম
* কান্দাঙ্গি
* কুঠামপল্লি
* মঙ্গলগিরি
* মোলকালমুরু
* মুন্ডুম নেরিয়াথুম
* মহীশূর রেশম
* পচাম্পালি
* উপ্পাদা জামদানি
* বেঙ্কটগিরি

 |
| কেন্দ্রীয় শৈলী | 
* চান্দেরী
* তসর রেশম

 |
| সম্পর্কিত বিষয় | 
* শাড়ি কূটনীতি
* বিয়ের শাড়ি

 |
হরিহরার গড়ে প্রাপ্ত টেরাকোটা
**হরিহরার গড়** বাংলাদেশের ঝিনাইদহ জেলার শৈলকুপা উপজেলার হরিহরা মৌজায় অবস্থিত একটি প্রত্নতাত্ত্বিক দর্শনীয় পর্যটন স্থান।

অবস্থান
-------

এই স্থানটির অবস্থান ঝিনাইদহ জেলায় উত্তরাংশে শৈলকুপা থানার ৫ কিলোমিটার উত্তর-পূর্বে হাকিমপুর ইউনিয়নের অন্তর্গত হরিহরা এবং এর পূর্বপার্শ্বের নাগপাড়া গ্রামে। প্রায় ২ বর্গ মাইল এলাকা জুড়ে বিস্তৃত এই গড় এলাকাটি জুড়ে প্রায় ৫০টি উঁচু ভিটা রয়েছে যা চারদিক দিয়ে গভীর পরিখা দ্বারা বেষ্টিত।

ইতিহাস
------

বাংলার স্বাধীন সুলতানি আমলের স্থাপত্যে ব্যবহৃত টেরাকোটার ন্যায় এগুলো নানা ধরনের ফুল-ফল, লতা-পাতা ও জ্যামিতিক নকশায় তৈরি। এখান থেকে সংগৃহীত বেশকিছু টেরাকোটা বাংলাদেশ জাতীয় জাদুঘরে রক্ষিত আছে। (চিত্র দ্র.) এখানকার উঁচু ভিটাগুলি বিভিন্ন নামে পরিচিত, যেমন, রাজার ভিটা, মন্ত্রির ভিটা, মাধব সন্ন্যাসীর ভিটা, জোড়াভিটা, বটগাছী ভিটা ইত্যাদি। রাজার বাড়ি নামে পরিচিত ভিটার উত্তর পার্শ্বে ১৯৭৬ সালে পুকুর খননকালে শাঁনবাধানো ঘাটের কয়েকটি সিঁড়ি এবং অসংখ্য ইট ও টেরাকোটার সঙ্গে মাটির তৈরি প্রচুর তৈজসপত্র, কাঠখন্ড এবং প্রাণীর হাড় পাওয়া যায়।

তথ্যসূত্র
---------

1. ↑  "সংরক্ষণাগারভুক্ত অনুলিপি"। ১৫ আগস্ট ২০১৬ তারিখে মূল থেকে আর্কাইভ করা। সংগ্রহের তারিখ ১৫ জুন ২০১৫।

বহি:সংযোগ
---------

* 'হরিহরার গড়' - বাংলাপিডিয়ায় প্রাপ্ত তথ্য।
চাঁদপুর বেলগাঁও চা বাগানের ভেতরের দৃশ্য
**চাঁদপুর বেলগাঁও চা বাগান** হলো বাংলাদেশের চট্টগ্রাম জেলার বাঁশখালী উপজেলার ১নং পুকুরিয়া ইউনিয়নের পাহাড়ী এলাকার প্রায় ৩৪৭২.৫৩ একর জায়গা জুড়ে বেলগাঁও চা বাগানটি অবস্থিত।
খৈয়াছড়া চা বাগান, ক্লিফটন চা বাগান ও কর্ণফুলী চা বাগানের পরেই মানের দিক থেকে এখানের উৎপাদিত চায়ের যেমন রয়েছে পুষ্টিগুণ, তেমনি এ বাগানের উৎপাদিত চায়ের কদর রয়েছে দেশজুড়ে।
 এখানে প্রায় ৭০০ একর জায়গায় চা পাতা উৎপাদন, সংরক্ষণ ও বিক্রয়ের কাজ চলে। বর্তমানে ৭০০ নারী-পুরুষ শ্রমিক চা পাতা সংগ্রহ থেকে শুরু করে বাজারজাতকরণের কাজে জড়িত।

ইতিহাস
------

চাঁদপুর বেলগাঁও চা বাগান
বেলগাঁও চা বাগানটির প্রতিষ্ঠার সঠিক প্রামাণ্য তথ্য পাওয়া যায়নি, লোকমুখে জানা যায় যে ১৯১২ সালে ইংরেজরা বাগানটি শুরু করেন তখন বাগানের ম্যানেজার ছিলেন হিগিন। তবে রেকর্ড পর্যালোচনা করে দেখা যায়, বাঁশখালী উপজেলার লট হল ও লট চানপুর মৌজায় অবস্থিত চাঁদপুর বেলগাঁও চা বাগানটি ১৯৪৭ সালে দেশ বিভাগের পর থেকে মালিকানার অনুপস্থিতিতে অব্যবস্থাপনার সম্মুখীন হয়। ক্রমান্বয়ে বাগানের অধিকাংশ জমি স্থানীয় অধিবাসীদের অবৈধ দখলে চলে যায়। পরবর্তীতে ১৯৬৫ সাল পর্যন্ত রায় বাহাদুর জমিদারের মালিকানায় ছিল। জমিদার রায় বাহাদুরের জন্ম ছিল কু- পরিবারে। তাই এই বাগান পূর্বে কু- চা বাগান নামে খ্যাত ছিল। বর্তমানে চা বাগানটি সিটি গ্রুপ কর্তৃক পরিচালিত হচ্ছে।

চিত্রশালা
---------


উইকিমিডিয়া কমন্সে **চাঁদপুর বেলগাঁও চা বাগান** সংক্রান্ত মিডিয়া রয়েছে।

* চা বাগানের ভেতরে কারখানার সাইনবোর্ড
* বাগানের ভেতরের একটি সড়ক
* ভেতরের একটি সাইনবোর্ড

তথ্যসূত্র
---------

1. ↑  "বেলগাঁও চা বাগান"। সংগ্রহের তারিখ ৫ জানুয়ারী ২০২১।
2. ↑  "বেলগাঁও চা বাগান পর্যটনের হাতছানি"। *Odhikar*। সংগ্রহের তারিখ ২০২২-০১-০৬।
3. ↑  
"দেশের ১৬২ বাগানের মধ্যে মানে ৫ম বাঁশখালীর প্রাণ বেলগাঁও চা বাগান"। *dainikpurbokone*। সংগ্রহের তারিখ ২০২২-০১-০৯।
4. ↑  "বাঁশখালীর চা বাগানে মাস্ক পরে কাজ করছেন ৭০০ শ্রমিক"। চট্টগ্রাম প্রতিদিন। সংগ্রহের তারিখ ৩ সেপ্টেম্বর ২০২২। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
5. ↑  "বৈলগাঁও চা বাগানের ক্লোন চায়ের সুনাম দেশজুড়ে"। দৈনিক জনকণ্ঠ। সংগ্রহের তারিখ ৩ সেপ্টেম্বর ২০২২। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**পাবনা চিনি কল লিমিটেড** বাংলাদেশের পাবনা জেলায় অবস্থিত একটি ভারী শিল্প প্রতিষ্ঠান। এটি বাংলাদেশের অন্যতম প্রধান একটি চিনি কল।

অবস্থান
-------

বাংলাদেশের উত্তর-পশ্চিমাঞ্চলের রাজশাহী বিভাগের পাবনা জেলার পাবনা-রাজশাহী মহাসড়কের ঈশ্বরদীর দাশুড়িয়া ইউনিয়নের পাকুড়িয়া মৌজার কালিকাপুরে এই শিল্প কমপ্লেক্সটি অবস্থিত।

ইতিহাস
------

১৯৯২ সালের ২৭ ডিসেম্বর ঈশ্বরদী উপজেলার দাশুড়িয়া ইউনিয়নের পাকুড়িয়া মৌজায় ৬০ একর জমির উপর পাবনা চিনিকল সরকারী উদ্যোগে প্রতিষ্ঠিত হয়। ১৯৯৪-৯৫ অর্থবছরে তৎকালীন সরকার মিলটি আনুষ্ঠানিক উদ্বোধন করেন। ১৯৯৭-৯৮ অর্থবছরে আখ মাড়াই মৌসুমে কারখানায় পরীক্ষামূলক উৎপাদন শুরু হয়। কারখানাটি বাণিজ্যিকভাবে চিনি উৎপাদন শুরু করে ১৯৯৮-৯৯ অর্থবছরে।

অবকাঠামো
--------

এই বৃহদায়তন শিল্প-কমপ্লেক্সটি চিনি কারখানা, বাণিজ্যিক খামার ও জৈব সারকারখানা এবং অফিস ও আবাসন ভাবনের সমন্বয়ে গঠিত।

উৎপাদন ক্ষমতা
-------------

পাবনা চিনি কল লিমিটেডের একটি ট্রাক
এই মিলের দৈনিক আখ মাড়াই করার ক্ষমতা ১,৫০০ মেট্রিক টন এবং বার্ষিক উৎপাদনের ক্ষমতা ১৫,০০০ মেট্রিক টন।

উৎপাদিত পণ্য
------------

* চিনি

এছাড়াও চিটাগুড়, ব্যাগাস ও প্রেসমাড অন্যতম উপজাত-দ্রব্য ।

আরও দেখুন
---------

* বাংলাদেশ চিনি ও খাদ্য শিল্প করপোরেশন
* বাংলাদেশের চিনি কলগুলোর তালিকা

তথ্যসূত্র
---------

1. ↑  পাবনা চিনিকল সিবিএ।
2. ↑  আর্থিক সংকটে পাবনা চিনিকল।
3. ↑  "পাবনা চিনিকল শ্রমিকদের বিক্ষোভ"। ২২ জুলাই ২০১৬ তারিখে মূল থেকে আর্কাইভ করা। সংগ্রহের তারিখ ১৬ জুলাই ২০১৫।
4. 1 2  "শত কোটি টাকা লোকসানের বোঝা পাবনা সুগার মিলের"। ২২ সেপ্টেম্বর ২০১৪ তারিখে মূল থেকে আর্কাইভ করা। সংগ্রহের তারিখ ১৬ জুলাই ২০১৫।
5. ↑  বাংলাদেশ চিনি ও খাদ্য শিল্প করপোরেশন-এর প্রদত্ত তথ্য।

বহি:সংযোগ
---------

* পাবনা চিনি কল লিমিটেড - বাংলাদেশ চিনি ও খাদ্য শিল্প করপোরেশন-এর তথ্য বাতায়ন।
* বাংলাদেশের চিনি কলগুলোর নাম ও যোগাযোগের ঠিকানা।
এই নিবন্ধটি বাংলার লোকদেবী সম্পর্কে। আহমেদনগরের রাজকুমারী জন্য চাঁদ বিবি দেখুন।
**চাঁদবিবি** হলেন একজন হিন্দু লৌকিক দেবী। সাধারণত বাংলায় তাঁর ছয় বোন ওলাইচণ্ডী বা ওলাদেবী/ওলাবিবি (কলেরার দেবী), আজগাইবিবি, ঝোলাইবিবি ও আসানবিবির সঙ্গে তাঁর পূজা হয়। কোনো কোনো আধুনিক গবেষকের মতে ‘সাতবিবি’ নামে পরিচিত এই সাত দেবী আসলে হিন্দু সপ্তমাতৃকার (ব্রাহ্মী, মাহেশ্বরী, বৈষ্ণবী, বারাহী, ইন্দ্রাণী ও অন্যান্য) রূপান্তর কিংবা বাঁকুড়ার সাতবউনি ( সাত বনদেবী / জামমালা দেবী ) এঁদের সাথে সম্পর্কিত । তবে সপ্তমাতৃকা ও সাতবিবির মধ্যে প্রায় কোনো সাদৃশ্য নেই বললেই চলে। ভারতে সাত দেবীর পূজা যে সুপ্রাচীন কাল থেকে চলে আসছে, তার প্রমাণ অধুনা পাকিস্তানের সিন্ধুপ্রদেশের অন্তর্গত সিন্ধু সভ্যতার মহেঞ্জোদাড়ো শহরের টেরাকোটা সিলমোহরে দেখা যায়। এই সিলমোহরে সাতজন নারীকে একসঙ্গে দণ্ডায়মান অবস্থায় দেখা যায়।

পাদটীকা
-------

1. ↑  "Oladevi - Banglapedia"। ৩ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ২৫ জুন ২০১৫।
2. ↑  Basu, Gopendrakrishna (2008) [1966]. *Banglar Laukik Debata* (in Bengali), Kolkata: Dey's Publishing, আইএসবিএন ৮১-৭৬১২-২৯৬-৩, pp.187-91
**জিয়োগ্রাফিক্যাল সোসাইটি অফ ইন্ডিয়া** ( পূর্ব নাম ক্যালকাটা জিয়োগ্রাফিক্যাল সোসাইটি) হল ভারতের ভূতত্ত্ববিদদের এক পেশাগত সংগঠন। এটি ১৯৩৩ খ্রিস্টাব্দে ভারতে ভূগোলবিদ্যার জনক  শিবপ্রসাদ চট্টোপাধ্যায়ের উদ্যোগে  কলকাতায় প্রতিষ্ঠিত হয়েছিল ক্যালকাটা জিয়োগ্রাফিক্যাল সোসাইটি এবং এর প্রথম সভাপতি ছিলেন কলকাতা বিশ্ববিদ্যালয়ের সিন্ডিকেট সদস্য বি এম মজুমদার। এই সংস্থারই উদ্যোগে ১৯৩৬ খ্রিস্টাব্দে পূনঃগঠিত হল জিয়োগ্রফিক্যাল সোসাইটি অব ইন্ডিয়া।  সংগঠনটির উদ্দেশ্য হল - ভূতত্ত্ব নিয়ে গবেষণা ও অনুসন্ধানের কাজে সহায়তা করা, অনুসন্ধান ও গবেষণার উপযোগী বিষয়বস্তু, গবেষণার বিষয়, বই, জার্নাল, কার্যধারাসহ পত্রাদি প্রকাশ করা, সেমিনার বা সম্মেলন করা, তরুণ বিজ্ঞানীদের উৎসাহিত করা, সরকারী সংস্থাগুলিকে পরামর্শ প্রদান এবং বৈজ্ঞানিক গবেষণার উন্নতির জন্য তহবিল, অনুদান এবং এন্ডোয়মেন্টগুলি সুরক্ষিত রাখা  এবং সুষ্ট পরিচালনা করা।

সংগঠনটির সদর দপ্তর কলকাতার ৩৫, বালিগঞ্জ সার্কুলার রোডস্থ  কলকাতা বিশ্ববিদ্যালয়ের ভূগোল ও পরিবেশ বিভাগে অবস্থিত।

তথ্যসূত্র
---------

1. ↑  GSI। "Geographical Society of India Home Page"। Geographical Society of India, Kolkata। সংগ্রহের তারিখ ২০২১-০৮-০৫।
2. ↑  "ভারতের ভূ-মানচিত্রের জনক শিবপ্রসাদ চ্যাটার্জি"। সংগ্রহের তারিখ ২০২১-০৮-০৬।
**লতিফা সিদ্দিকী ডিগ্রি কলেজ** চট্টগ্রামের সীতাকুণ্ড উপজেলার মছজিদ্দা এলাকায় অবস্থিত একটি প্রাচীন কলেজ

ইতিহাস
------

সীতাকুণ্ড উপজেলার ৭ নম্বর কুমিরা ইউনিয়ন, ছোট কুমিরায় একক অনুদানে ১৯৮৫ সালে প্রতিষ্ঠা করেন লতিফা সিদ্দিকী বালিকা মহাবিদ্যালয়। কলেজের কার্যক্রম মানবিক ও বিজ্ঞান দিয়ে শুরু হয়। পরবর্তীতে ১৯৯১ সালে চট্টগ্রাম বিশ্ববিদ্যালয়ের অধিভূক্তি প্রাপ্তির মাধ্যমে বি.এ. ও বি.এস.এস. শ্রেণিতে শিক্ষা কার্যক্রম চালু করা হয়। পরবর্তীতে কলেজটিতে ব্যবসায় শিক্ষা প্রসারের কারণে ২০০১ সালে উচ্চ মাধ্যমিক শ্রেণিতে ব্যবসায় শিক্ষা বিভাগ চালু হয়। দুই বৎসর পর ২০০৩ সালে এলাকাবাসীর দাবির প্রেক্ষিতে, কলেজ পরিচালনা পর্ষদ ও শিক্ষক-কর্মচারীদের প্রচেষ্টায় কলেজটিকে সহশিক্ষা প্রতিষ্ঠানে রূপদান করা হয়। অত্র শিক্ষাকার্যক্রমে ২০০৭ সালে যোগ হয় স্নাতক পর্যায়ে বি.বি.এস. কোর্স।

অবস্থান
-------

চট্টগ্রাম জেলার সীতাকুণ্ড উপজেলার ছোট কুমিরায় ঢাকা-চট্টগ্রাম মহাসড়কের নিকটে অবস্থিত।

অবকাঠামো
--------

১টি চারতলা, ২টি দুইতলা এবং ১ টি একতলা ভবনে শিক্ষা ও প্রশাসনিক কার্যক্রম পরিচালিত হয়ে অাসছে।
পুরো ক্যাম্পাস ক্লোজ সার্কিট ক্যামেরা দ্বারা নিয়ন্ত্রিত।

বর্তমান অবস্থা
--------------

বিভাগ সমূহ
----------

উচ্চ মাধ্যমিক পর্যায় :

* বিজ্ঞান
* ব্যবসায় শিক্ষা
* মানবিক

স্নাতক পর্যায়  :

* বিএ (পাস)
* বিবিএস (পাস)
* বিএসএস (পাস)

আরো দেখুন
---------

* চট্টগ্রামের কলেজসমূহের তালিকা
* সীতাকুণ্ড উপজেলার শিক্ষাপ্রতিষ্ঠানের তালিকা

তথ্যসূত্র
---------

1. ↑  "সীতাকুন্ড উপজেলা"। *বাংলাপিডিয়া*।
2. ↑  "লতিফা সিদ্দিকী ডিগ্রি কলেজ"। ।  `|ওয়েবসাইট=` এ বহিঃসংযোগ দেয়া (সাহায্য)[*স্থায়ীভাবে অকার্যকর সংযোগ*]
এই নিবন্ধটি পুরুষ দল সম্পর্কে। নারী দলের জন্য পালাউ জাতীয় নারী ফুটবল দল দেখুন।

**পালাউ জাতীয় ফুটবল দল** (ইংরেজি: Palau national football team) হচ্ছে আন্তর্জাতিক ফুটবলে পালাউয়ের প্রতিনিধিত্বকারী পুরুষদের জাতীয় দল, যার সকল কার্যক্রম পালাউয়ের ফুটবলের সর্বোচ্চ নিয়ন্ত্রক সংস্থা পালাউ ফুটবল অ্যাসোসিয়েশন দ্বারা নিয়ন্ত্রিত হয়। এই দলটি এখন পর্যন্ত ফুটবলের সর্বোচ্চ সংস্থা ফিফার এবং তাদের আঞ্চলিক সংস্থা ওশেনিয়া ফুটবল কনফেডারেশনের সদস্যপদ লাভ করেনি। ১৯৮৭ সালের ২৭শে মার্চ তারিখে, পালাউ প্রথমবারের মতো আন্তর্জাতিক খেলায় অংশগ্রহণ করেছে; অস্ট্রেলিয়ার অ্যাডিলেডে অনুষ্ঠিত উক্ত ম্যাচে পালাউ তাফেয়ার কাছে ৬–২ গোলের ব্যবধানে পরাজিত হয়েছে।

৪,০০০ ধারণক্ষমতাবিশিষ্ট পালাউ জাতীয় স্টেডিয়ামে এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় পালাউয়ের কররে অবস্থিত। বর্তমানে এই দলের ম্যানেজারের দায়িত্ব পালন করছেন শন ওয়াকার।

ফিফা এবং ওশেনিয়া ফুটবল কনফেডারেশনের সদস্যপদ না থাকার ফলে পালাউ এপর্যন্ত একবারও ফিফা বিশ্বকাপ এবং ওএফসি নেশন্স কাপে অংশগ্রহণ করতে পারেনি।

র‌্যাঙ্কিং
----------

ফিফার সদস্যপদ না থাকার ফলে ফিফা বিশ্ব র‌্যাঙ্কিংয়ে পালাউয়ের কোন স্থান নেই। অন্যদিকে, বিশ্ব ফুটবল এলো রেটিংয়ে পালাউয়ের সর্বোচ্চ অবস্থান হচ্ছে ২২২তম (যা তারা ১৯৯৮ সালে অর্জন করেছিল) এবং সর্বনিম্ন অবস্থান হচ্ছে ২৩৯। নিম্নে বর্তমানে বিশ্ব ফুটবল এলো রেটিংয়ে অবস্থান উল্লেখ করা হলো:

বিশ্ব ফুটবল এলো রেটিং

৩০ এপ্রিল ২০২২ অনুযায়ী বিশ্ব ফুটবল এলো রেটিং| অবস্থান | পরিবর্তন | দল | পয়েন্ট |
| --- | --- | --- | --- |
| ২৩৭ | অপরিবর্তিত |  মার্কিন সামোয়া | ৪৭৩ |
| ২৩৮ | অপরিবর্তিত |  উত্তর মারিয়ানা দ্বীপপুঞ্জ | ৪০৪ |
| ২৩৯ | অপরিবর্তিত |  পালাউ | ৪০৩ |

তথ্যসূত্র
---------

1. ↑  "ফিফা/কোকা-কোলা বিশ্ব র‍্যাঙ্কিং"। *ফিফা*। ৬ এপ্রিল ২০২৩। সংগ্রহের তারিখ ৬ এপ্রিল ২০২৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. 1 2  গত এক বছরে এলো রেটিং পরিবর্তন "বিশ্ব ফুটবল এলো রেটিং"। *eloratings.net*। ৩০ এপ্রিল ২০২২। সংগ্রহের তারিখ ৩০ এপ্রিল ২০২২। উদ্ধৃতি টেমপ্লেট ইংরেজি প্যারামিটার ব্যবহার করেছে (link)

বহিঃসংযোগ
---------

* প্রাতিষ্ঠানিক ওয়েবসাইট (ইংরেজি)
**অঘোরনাথ কাব্যতীর্থ** (১৮৭২ — ?) একজন বাঙালি প্রাচীন যাত্রাপালাকার। তিনি প্রচুর পৌরাণিক যাত্রাপালার রচয়িতা।

জীবনী
-----

অঘোরনাথ কাব্যতীর্থ নড়াইল জেলার লোহাগড়া উপজেলার মল্লিকপুর গ্রামে জন্মগ্রহণ করেন। স্থানীয় টোল হতে কাব্যতীর্থ পদবিতে ভূষিত হন তিনি। পূজাপার্বন উপলক্ষে গ্রামীণ যাত্রার প্রতি আকর্ষণ জন্মায়। প্রথম জীবনে তিনি যাত্রায় অভিনয় করেন এবং পড়াশোনা চালিয়ে যান। টোল হতে সংস্কৃত বিদ্যা ও সাহিত্যে কৃতিত্বের সাথে পড়াশোনা করে তিনি কলকাতায় আসেন ও ওরিয়েন্টাল সেমিনারি স্কুলের হেডপন্ডিত নিযুক্ত হন। অঘোরনাথ শিক্ষকতা করলেও তার মূল নেশা ছিলো যাত্রা শিল্পের উন্নতিবিধান। তার অধিকাংশ যাত্রাপালা রামায়ণ ও মহাভারতের কাহিনী অবলম্বনে। তিনি পৌরাণিক পালা রচনা করতেন এবং নড়াইল ও হাটখোলার জমিদারদেরা তার পৃষ্ঠপোষকতা করেন।

রচনা
----

* মগধ বিজয় (১৯০৩)
* দাতাকর্ণ (১৯০৪)
* সমুদ্রমন্থন (১৯০৪)
* ধর্মের জয় (১৯১৩)
* হরিশচন্দ্র (১৯১৪)
* অনন্ত মাহাত্ম্য (১৯১৬)
* কুরুপরিনাম (১৯২১)
* বিজয়বসন্ত বা সৎমা (১৯২১)
* অদৃষ্ট (১৯২১)
* চন্দ্রকেতু (১৯২২)
* মেবার কুমারী (১৯২৩)
* চিত্রাঙ্গদা (১৯২৩)
* তরনীর যুদ্ধ (১৯২৪)
* নহুষ উদ্ধার (১৯২৫)
* প্রতিজ্ঞা পালন (১৯২৫)
* রাধাসতী (১৯২৫)
* তারকাসুর বধ (১৯২৬)
* নলদময়ন্তী (১৯২৭)
* শতাশ্বমেথ (১৯২৯)
* নদের নিমাই (১৯৩৫)
* প্রহ্লাদ (১৯৩৫)
* অসুধবজের হরিসাধনা (১৯৩৬)
* জয়দেব (১৯৩৭)
* যাজ্ঞসেনী

তথ্যসূত্র
---------

1. ↑  "অঘোরনাথ কাব্যতীর্থ - উইকিসংকলন একটি মুক্ত পাঠাগার"। *bn.wikisource.org*। সংগ্রহের তারিখ ২০২০-০৮-২১।
একটি হাফ শার্ট পরা একজন মহিলা যার মিডরিফ খালি
ফ্যাশনে, **মিডরিফ** হল মানুষের পেট। হাফ শার্ট বা কিছু ধরনের সাঁতারের পোষাক বা অন্তর্বাস পরলে মিডরিফ উন্মুক্ত হয়। ভারতীয় মহিলাদের দ্বারা পরিধান করা ব্লাউজ মিডরিফের একটি অংশকে প্রকাশ করে, সাধারণত ১০ থেকে ১৩ সেমি (৪ থেকে ৫ ইঞ্চি)।

ব্যুৎপত্তি
----------

"মিডরিফ" ইংরেজি ভাষায় একটি খুব পুরানো শব্দ, ১০০০ খ্রিস্টাব্দের আগে থেকে ব্যবহার করা হচ্ছে। 

পুরানো ইংরেজিতে এটি "মিডরিফ" হিসাবে লেখা হয়েছিল, পুরানো শব্দ "এইচরিফ" এর আক্ষরিক অর্থ পেট;  মধ্য ইংরেজিতে এটি ছিল "মাইড্রিফ"।  ১৮ শতকের পরে শব্দটি অপ্রচলিত হয়ে পড়ে।

শব্দটি ১৯৪১ সালে ফ্যাশন শিল্প দ্বারা পুনরুজ্জীবিত হয়েছিল,  আংশিকভাবে "পেট" শব্দটির ব্যবহার এড়াতে যা ভদ্র মহিলারা তাদের দেহের ক্ষেত্রে অবাঞ্ছিত বলে মনে করত, কারণ এতে স্থূলতার একটি সম্পর্ক রয়েছে।

আরো দেখুন
---------

* পেটের স্থূলতা
* অ্যালভিনোলাগ্নিয়া
* বেলি ডান্স
* ক্রপ টপ
* জনপ্রিয় সংস্কৃতিতে নাভি
* কটিদেশ
* কোমর নিতম্বের অনুপাত
* কোমররেখা (পোশাক)

তথ্যসূত্র
---------

1. ↑  Menon, Vimla (ফেব্রুয়ারি ৫, ২০১২)। "The modest saree has come full circle"। The Indian Express। সংগ্রহের তারিখ ১৫ মে ২০১৫।
2. 1 2  "Midriff"। *Dictionary.com*।
3. 1 2  Harper, Douglas R. (২০২২)। "Midriff"। *Online Etymology Dictionary*।

উইকিমিডিয়া কমন্সে **মিডরিফ** সংক্রান্ত মিডিয়া রয়েছে।

উইকিঅভিধানে ***মিডরিফ*** শব্দটি খুঁজুন।

| * দে
* স
মানব আঞ্চলিক শারীরস্থান |
| --- |
| মাথা | 
* চুল
* মুখমণ্ডল
	+ কপাল
	+ গাল
	+ চিবুক
	+ ভুরু
	+ চোখ
	+ চোখের পাতা
	+ নাক
	+ মুখবিবর
	+ ঠোঁট
* জিহ্বা
	+ দাঁত
* কান
* চোয়াল
* পশ্চাত্কপাল
* করোটি
* ম্যান্ডিবল
* পীঠস্থান

 |
| গ্রীবা | 
* কণ্ঠা
* গলা
* ঘাড়

 |
| ধড় | 
* উদর
	+ কটিদেশ
	+ মিডরিফ
	+ নাভি
* মেরূদণ্ড
* পৃষ্ঠদেশ
* শিরঃদাড়া
* বক্ষ
* বক্ষপিঞ্জর
	+ স্তন
	+ স্তনবৃন্ত
* শ্রোণী
* পুরুষাঙ্গ
* অণ্ডথলি
* যোনী
* ভালভা
* যৌনাঙ্গ

 |
| অঙ্গপ্রত্যঙ্গ | 

|  |  |
| --- | --- |
| বাহু | 
* কাঁধ
* বগল
* কনুই
* কলাচি
* কব্জি
* হাত
	+ আঙ্গুল
	+ নখ
	+ বৃদ্ধাঙ্গুলি
	+ তর্জনী
	+ মধ্যমা
	+ অনামিকা
	+ কনিষ্ঠা

 |
| পদ | 
* নিতম্ব
* কটি
* ঊরু
* হাঁটু
* পায়ের গুল
* পা
	+ গোড়ালি
	+ পাদমূল
	+ পদতল
* পায়ের আঙ্গুল

 |

 |
**নয়আনী জমিদার বাড়ি** ময়মনসিংহ বিভাগের শেরপুর জেলা সদরে অবস্থিত তৎকালীন একটি জমিদার বাড়ি। জমিদার বাড়িটি বর্তমানে ভেঙ্গে ফেলা হয়েছে কিন্তু বাংলাদেশ সরকারের প্রত্নতত্ত্ব অধিদপ্তর ২০১৪ সালে স্থাপনাবিহীন এই পুরাকীর্তিকে প্রত্নতত্ত্বের তালিকায় লিপিবদ্ধ করে।

ইতিহাস
------

আনুমানিক উনিশ শতকের শুরুর দিকে অথবা আঠারোশ' শতকের শেষের দিকে নয়আনী জমিদার বাড়িটি স্থাপন করা হয়ে থাকে। তৎকালীন সময়ে বাড়িটির চারপাশে জলাধার দিয়ে ঘেরা ছিলো ও আশেপাশে প্রার্থনার উদ্দেশ্যে আরও বেশ কয়েকটি মন্দিরও নির্মাণ করা হয়েছিলো। এছাড়াও এর পাশেই ছিলো রঙ মহল। উপমহাদেশে জমিদারি প্রথা বিলুপ্ত হওয়ার পর ও ১৯৪৭ সালে ভারত বিভক্তির সময় নয়আনীর তৎকালীন জমিদার বাংলাদেশ ত্যাগ করে ভারত চলে যান।

১৯৪৭ সালের পর থেকে জমিদার বাড়িটি পরিত্যক্ত অবস্থায় পরে থাকে। এরপর ১৯৬৪ সালে শেরপুর কলেজ প্রতিষ্ঠিত হয়। পরবর্তীতে নয়আনী জমিদার বাড়ি ও এর রঙমহল কলেজের শিক্ষক ও ছাত্রদের জন্য উন্মুক্ত করে সেটি ছাত্রাবাস হিসেবে ব্যবহার করা হয়।

১৯৭৮ সাল থেকে ১৯৮৪ সাল পর্যন্ত জমিদার বাড়িটি প্রথমে শেরপুর মহকুমা পরবর্তীতে জেলা প্রশাসকের কার্যালয় হিসেবে ব্যবহৃত হয়। ৯০-এর দশকের শুরুর দিকে জমিদার বাড়িটি সম্পূর্ণ ভেঙ্গে ফেলা হয় ও সেখানে নতুন করে জেলা প্রশাসকের কার্যালয়, পুলিশ সুপারের কার্যালয় এবং জেলা ও দায়রা জজ আদালত ভবন তৈরি হয়।

চিত্রশালা
---------

* 
* 
* 
* 
*

আরও দেখুন
---------

* বাংলাদেশের প্রত্নতাত্ত্বিক স্থানের তালিকা

তথ্যসূত্র
---------

1. ↑  "ময়মনসিংহ বিভাগের পুরাকীর্তি"। *বাংলাদেশ প্রত্নতত্ত্ব অধিদপ্তর*। । সংগ্রহের তারিখ ৫ ফেব্রুয়ারি ২০২২।  `|প্রকাশক=` এ বহিঃসংযোগ দেয়া (সাহায্য)
2. ↑  বাংলাদেশ প্রত্নতত্ত্ব অধিদপ্তর থেকে প্রকাশিত ২০১৪ সালের জুন সংখ্যার ‘প্রত্নচর্চা’ সংকলনের ৭৯নং পৃষ্ঠায় শেরপুরের তিনটি অবকাঠামোকে সংরক্ষিত প্রত্নতত্ত্ব হিসেবে উল্লেখ করা হয়েছে।

উইকিমিডিয়া কমন্সে **নয়আনী জমিদার বাড়ি** সংক্রান্ত মিডিয়া রয়েছে।

| * দে
* স
ময়মনসিংহ বিভাগের প্রত্নতাত্ত্বিক স্থাপনা |
| --- |
| ময়মনসিংহ জেলা | 
* শশী লজ
* আলেকজান্ডার ক্যাসল
* ময়মনসিংহ জাদুঘর
* ভুঁইয়া বাড়ী জামে মসজিদ
* আট-আনী জমিদার বাড়ি
* হর রামেশ্বর মন্দির
* পাথরের শিব মন্দির
* জোড় মন্দির
* তিন শিব মন্দির
* শশী কান্তের প্রাসাদ
* এন এন পাইলট উচ্চ বালিকা বিদ্যালয়
* গৌরীপুর লজ

 | শশী লজশশী লজ |
| নেত্রকোনা জেলা | 
* রোয়াইলবাড়ি দুর্গ
* বার দুয়ারী ঢিবি
* বুরুজ ঢিবি
* ছাদবিহীন পুরাতন ইমারত
* ডেঙ্গু মিয়ার সমাধি
* নিয়ামত বিবির মাজার

 |
| শেরপুর জেলা | 
* নয়আনী জমিদার বাড়ি
* নয়আনী জমিদার বাড়ির রংমহল
* ঘাঘড়া খান বাড়ি জামে মসজিদ

 |
| 
* বিষয়শ্রেণী
* বিভাগ অনুযায়ী প্রত্নতাত্ত্বিক স্থান

 |
**পালমিরা** হচ্ছে প্রাচীন সেমিটিক শহর যা বর্তমান দিনে সিরিয়ার হমস প্রদেশে অবস্থিত। প্রত্নতাত্ত্বিক গণ নিয়োলিথিক যুগের সন্ধান পেয়েছেন এখানে এবং নগরটি সম্পর্কে খ্রিষ্টপূর্ব ২য় সহস্রাব্দের প্রথমভাগে নথিতে উল্লেখ করা হয়েছে। ১ম শতাব্দীতে পালমিরা রোমানদের হাতে আসার আগ পর্যন্ত বিভিন্ন সময়ে বিভিন্ন সম্রাটের হাতে এসেছে।

নামকরণ
------

দামাস্কাস বন্দরের নিকটবর্তী পালমিরার ধ্বংসাবশেষ
তাদমোর নামটি দ্বিতীয় খ্রিস্টপূর্বাব্দের প্রথম দিক থেকে পরিচিত ছিলো; মারিতে প্রাপ্ত আঠারো খ্রিষ্টপূর্বাব্দের শিলালিপিতে একে উল্লেখ করা হয়েছে তা-আদ-মি-ইর, অন্যদিকে ১১ খ্রিষ্টপূর্বাব্দের আশারিয় লিপিতে লেখা হয়েছে তা-আদ-মার। আরামিক পালমারিন লিপিতে নামের দুটি ধরনের উল্লেখ আছে: তাদমার এবং তাদমোর। নামের উৎপত্তি পরিষ্কার নয়। আলবার্ট স্কাল্টেনস সমর্থিত আদর্শ অনুবাদ খেঁজুরের সেমিটিক শব্দ তামারের সংগে যুক্ত করে যা দ্বারা বোঝা যায় শহরটিকে ঘিরে প্রচুর খেঁজুর গাছ বিদ্যমান ছিলো।

গ্রীক নাম Παλμύρα (লাতিন রূপ পালমিরা) প্রথম উল্লেখ করেন প্লিনি দ্যা এল্ডার ১ম খ্রিষ্টাব্দে। এটা গ্রীকো-রোমান বিশ্বে ব্যবহৃত হতো। এটা সাধারণত ভাবা হয়ে থাকে পালমিরা তাদমোর থেকে উদ্ভূত হয়েছে। ভাষাবিদেরা দুটি সম্ভাব্যতার কথা উল্লেখ করেছেন; একটি মতে পালমিরা তাদমোরের পরিবর্তেও ব্যবহৃত হতো। স্কালটেন্সের মতে তাদমোরে একটি ভগ্নরূপ তালমুরা যা লাতিন শব্দ পালমা'র (খেঁজুর) প্রভাবে পালমুরাতে পরিবর্তিত হয়েছে। খেঁজুর গাছের জন্য শেষপর্যন্ত পালমিরা চূড়ান্ত নাম হিসেবে প্রচলিত হয়। দ্বিতীয় মতটি হচ্ছে, যেমন জ্যঁ স্টারক্কির মতে, তাদমোরকে গ্রীকে অনুবাদ করার সময়ে তাদমোরকে এভাবে অনুবাদ করা হয় কারণ একে খেঁজুর ভাবা হয়।

অবস্থান
-------

জনগোষ্ঠী, ভাষা, সমাজ
--------------------

আইএসের নিয়ন্ত্রণ
-----------------

২০১৪ সালে আইএস সারা বিশ্বে খেলাফত প্রতিষ্ঠার ঘোষণা দেয়। ২০১৫ এর মে মাসে এই সন্ত্রাসী সংগঠনটি পালমিরা দখল করে। এরপর বিভিন্ন সময়ে তারা বিভিন্ন ভিডিও ফুটেজ প্রকাশ করে, যেখানে দেখা যায় তারা হাজার হাজার বছর পুরোনো নিদর্শনগুলো ধ্বংস করছে। জাদুঘরটিকে তারা ব্যবহার করেছে আদালত আর কারাগার হিসেবে, প্রাচীন রোমান অ্যাম্ফিথিয়েটারটাকে ব্যবহার করেছে জনসম্মুখে হত্যা করার জন্য।

পালমিরা ধ্বংস করার প্রথম খবর পাওয়া যায় স্যাটেলাইট ছবি থেকে। পরে আইএস নিজেরাই ভিডিও ছাড়ে। এ ভিডিগুলোর মধ্যে বোমা দিয়ে পুরো এলাকা ধ্বংসের চিত্র, বিভিন্ন যন্ত্রপাতি (ড্রিল, হাতুড়ি) দিয়ে স্থাপত্যগুলো ভাঙার চিত্র দেখা যায়।

২০১৬ সালের মার্চের ৮ তারিখ সিরিয়ার সেনাবাহিনী, জাতীয় প্রতিরক্ষা বাহিনী, আর রাশিয়ার বিমান বাহিনী একত্রে আক্রমণ শুরু করে। প্রথমে আশেপাশের পাহাড়ি এলাকাতে আক্রমণ চালিয়ে অবশেষে ওরা আইএসের ঘাঁটিতে পৌঁছায়। মার্চের ২৭ তারিখ পালমিরাকে পুনর্দখলের ঘোষণা দেয় আসাদ বাহিনী। কিন্তু ততদিনে পালমিরার যা ক্ষতি হওয়ার হয়ে গেছে। ঐতিহাসিক নিদর্শন নিয়ে গর্বিত হয়ে দাঁড়িয়ে থাকা পালমিরার ভগ্নদশা তার করুণ উপাখ্যানের কথাই মনে করিয়ে দেয়।

তথ্যসূত্র
---------

1. ↑  Baghdadi 2015।
2. 1 2 3  O'Connor 1988, পৃ. 238।
3. ↑  Limet 1977, পৃ. 104।
4. ↑  Bubeník 1989, পৃ. 229।
5. ↑  Wolfensohn 2016, পৃ. 118।
6. 1 2 3  Charnock 1859, পৃ. 200।
7. 1 2  O'Connor 1988, পৃ. 235।
8. ↑  O'Connor 1988, পৃ. 248।

| * দে
* স
সিরিয়ায় বিশ্ব ঐতিহ্যবাহী স্থান |
| --- |
| 
* প্রাচীন আলেপ্পো
* প্রাচীনবুশরা নগরী
* প্রাচীনদামেস্ক নগরী
* উত্তর সিরিয়ার প্রাচীন গ্রাম
* ক্রাক দেস শ্যাভেলিয়াস এবং সালাউদ্দিনের রাজপ্রাসাদ
* পালমিরা

 |
**বানাপুর** (ইংরেজি: Banapur) ভারতের ওড়িশা রাজ্যের খুরদা জেলার একটি শহর।

ভৌগোলিক উপাত্ত
--------------

শহরটির অবস্থানের অক্ষাংশ ও দ্রাঘিমাংশ হল ১৯°৪৭′ উত্তর ৮৫°১১′ পূর্ব﻿ / ﻿১৯.৭৮° উত্তর ৮৫.১৮° পূর্ব﻿ / 19.78; 85.18। সমুদ্র সমতল হতে এর গড় উচ্চতা হল ১ মিটার (৩ ফুট)।

জনসংখ্যার উপাত্ত
----------------

ভারতের ২০০১ সালের আদমশুমারি অনুসারে বানাপুর শহরের জনসংখ্যা হল ১৬,৪৩৭ জন। এর মধ্যে পুরুষ ৫১% এবং নারী ৪৯%।

এখানে সাক্ষরতার হার ৬৯%। পুরুষদের মধ্যে সাক্ষরতার হার ৭৭% এবং নারীদের মধ্যে এই হার ৬১%। সারা ভারতের সাক্ষরতার হার ৫৯.৫%, তার চাইতে বানাপুর এর সাক্ষরতার হার বেশি।

এই শহরের জনসংখ্যার ১৩% হল ৬ বছর বা তার কম বয়সী।

তথ্যসূত্র
---------

1. ↑  "Banapur"। *Falling Rain Genomics, Inc* (ইংরেজি ভাষায়)। সংগ্রহের তারিখ জানুয়ারি ২৫, ২০০৭।
2. ↑  "ভারতের ২০০১ সালের আদমশুমারি" (ইংরেজি ভাষায়)। Archived from the original on ১৬ জুন ২০০৪। সংগ্রহের তারিখ জানুয়ারি ২৫, ২০০৭। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link)

*এই নিবন্ধটি ভারতের ওড়িশা রাজ্যের একটি শহরের উপর অসম্পূর্ণ নিবন্ধ। আপনি এটিকে প্রসারণ করায় সাহায্য করতে পারেন।*.
**সমস্তিপুর** (ইংরেজি: Samastipur) ভারতের বিহার রাজ্যের সমস্তিপুর জেলার একটি শহর ও পৌরসভা এলাকা।

ভৌগোলিক উপাত্ত
--------------

শহরটির অবস্থানের অক্ষাংশ ও দ্রাঘিমাংশ হল ২৫°৫১′ উত্তর ৮৫°৪৭′ পূর্ব﻿ / ﻿২৫.৮৫° উত্তর ৮৫.৭৮° পূর্ব﻿ / 25.85; 85.78। সমুদ্র সমতল হতে এর গড় উচ্চতা হল ৩৯ মিটার (১২৭ ফুট)।

জনসংখ্যার উপাত্ত
----------------

ভারতের ২০০১ সালের আদমশুমারি অনুসারে সমষ্টিপুর শহরের জনসংখ্যা হল ৫৫,৫৯০ জন। এর মধ্যে পুরুষ ৫৪% এবং নারী ৪৬%।

এখানে সাক্ষরতার হার ৭২%। পুরুষদের মধ্যে সাক্ষরতার হার ৭৮% এবং নারীদের মধ্যে এই হার ৬৬%। সারা ভারতের সাক্ষরতার হার ৫৯.৫%, তার চাইতে সমষ্টিপুর এর সাক্ষরতার হার বেশি।

এই শহরের জনসংখ্যার ১৪% হল ৬ বছর বা তার কম বয়সী।

স্বাস্থ্য
---------

### ২০১৯ বিহারের এনসেফালাইটিসের প্রাদুর্ভাব

অ্যাকিউট এনসেফালাইটিস সিনড্রোম নিয়ে বিহারে ৪৪০ টি শিশু হাসপাতালে ভর্তি হয়েছিল। মৃত শিশুদের মধ্যে অধিকাংশই মুজফ্‌ফরপুর, বৈশালী, সীতামারহি, সমস্তিপুর এলাকার নিম্নবিত্ত পরিবারের। ২০১৪ সালে রেকর্ড সংখ্যক (৩৫৫) শিশুম্ত্যু হয়েছিল বিহারে। ২০১৫, ২০১৬ এবং ২০১৭ তে সংখ্যাটা ছিল যথাক্রমে ১১, ৪ এবং ১১।

জুন মাসের প্রথম থেকেই বিহারের তাপমাত্রা ৪০ ডিগ্রি সেলসিয়াস ছাড়িয়েছে। বিশেষজ্ঞদের দাবি অতিরিক্ত তাপমাত্রা থাকায় এবং মাঝে একটুও বৃষ্টিপাত না হওয়াই এনসেফালাইটিস মহামারীর আকার ধারণ করার পেছনে দায়ী। এছাড়া শিশুদের যথাযথ পুষ্টির জন্য কর্মসূচী গ্রহণ করার ক্ষেত্রে গাফিলতি ছিল ।

তথ্যসূত্র
---------

1. ↑  "Samastipur"। *Falling Rain Genomics, Inc* (ইংরেজি ভাষায়)। সংগ্রহের তারিখ জানুয়ারি ২৫, ২০০৭।
2. ↑  "ভারতের ২০০১ সালের আদমশুমারি" (ইংরেজি ভাষায়)। ১৬ জুন ২০০৪ তারিখে মূল থেকে আর্কাইভ করা। সংগ্রহের তারিখ জানুয়ারি ২৫, ২০০৭।
3. ↑  "Encephalitis"।
Photographed at Kibale, W. Uganda
Wagtail photographed at Dhaka, Bangladesh by Sifat Sharker 
**খঞ্জন** একটি পাখি-র প্রজাতি যারা সাধারণত সোজাসুজি না উড়ে ঢেউ এর মত উঁচুনিচু হয়ে উড়ে বেড়ায় । তাছাড়া লেজ নাড়া এদের একটা অভ্যাস । এই পাখির গলার স্বরও খুব মিষ্টি ।

বৈশিষ্ট্য
---------

খঞ্জনের আকার কিছুটা চড়ুই পাখির মতো। এদের বাইরের পালক সাদা। বীজ, পোকামাকড়, ক্ষুদ্র শামুক, কেঁচো ইত্যাদি এদের প্রিয় খাদ্য। খঞ্জন পাখি দ্রুত হাঁটে ও দৌড়ায়, শিকার ধরতে ছুটে চলে। এরা সারাক্ষণ লেজ নাড়ে। সাধারণত নদীনালার কাছে ও আর্দ্র তৃণভূমিতে এরা বসবাস গড়ে। পুরুষ পাখি স্ত্রী পাখির তুলনায় উজ্জ্বল রঙের। একটু ভিন্ন ধরনের বনখঞ্জন (Dendronanthus indicus) বনে বাসা বাঁধে। এরা ঘাস ও শিকড় দিয়ে বাসা বানায়, তাতে চুল ও পালকের আস্তর থাকে। একমৌসুমে ৪-৬টি ডিম পাড়ে। গায়ের রং হলুদ দাগসহ নীলচে-সাদা বা বাদামি।
গোটা পৃথিবীতে খঞ্জনের প্রজাতির সংখ্যা প্রায় ১২টি এবং বাংলাদেশে ৬টি, তন্মধ্যে একটি স্থায়ী, বাকিরা পরিযায়ী।

তথ্যসূত্র
---------

1. ↑  "খঞ্জন - বাংলাপিডিয়া"। *bn.banglapedia.org*। সংগ্রহের তারিখ ২০১৯-০৯-১০।
**গু-রা-বা-ত্শুল-খ্রিম্স-র্দো-র্জে** (ওয়াইলি: *gu ra ba tshul khrims rdo rje*) (১১৫৪-১২২১) 'ব্রি-কুং বৌদ্ধবিহারের দ্বিতীয় প্রধান ছিলেন।

সংক্ষিপ্ত জীবনী
---------------

গু-রা-বা-ত্শুল-খ্রিম্স-র্দো-র্জে ১১৫৪ খ্রিষ্টাব্দে তিব্বতের সে'উ-গাংস-দ্কার-মো (ওয়াইলি: *se'u gangs dkar mo*) নামক স্থানে জন্মগ্রহণ করেন। তার পিতার নাম ছিল সুম-পা-র্দো-র্জে-দ্পাল (ওয়াইলি: *sum pa rdo rje dpal*)। তিনি গ্রোগ-ম্খার-গ্ত্সাং-স্তোন (ওয়াইলি: *grog mkhar gtsang ston*) নামক ভিক্ষুর নিকট শিক্ষার্থীর শপথ গ্রহণ করেন। এরপর তিনি স্তোদ-লুং-থাগ-মা (ওয়াইলি: *stod lung thag ma*) নামক স্থানে 'দুল-'দ্জিন-থাগ-মা-পা-কা-বা-দার-সেং নামক পন্ডিতের নিকট ভিক্ষুর শপথ গ্রহণ করেন। পরবর্তীকালে তিনি গু-রা বৌদ্ধবিহারের প্রধান হিসেবে নির্বাচিত হন। এরপর তিনি 'জিগ-র্তেন-ম্গোন-পো-রিন-ছেন-দ্পাল নামক 'ব্রি-কুং-ব্কা'-ব্র্গ্যুদ (ওয়াইলি: *'bri kung bka' brgyud*) ধর্মীয় গোষ্ঠীর প্রতিষ্ঠাতার নিকট শিক্ষালাভ করেন ও তার মৃত্যুর পর 'ব্রি-কুং বৌদ্ধবিহারের দ্বিতীয় প্রধান হিসেবে অধিষ্ঠিত হন।

তথ্যসূত্র
---------

1. ↑  Martin, Dan (2007-08)। "Gurawa Tsultrim Dorje"। *The Treasury of Lives: Biographies of Himalayan Religious Masters*। সংগ্রহের তারিখ 2014-04-25।  এখানে তারিখের মান পরীক্ষা করুন: `|তারিখ=` (সাহায্য)

আরো পড়ুন
---------

* Roerich, George, trans. 1996. The Blue Annals. 2nd ed. Delhi: Motilal Banarsidas, pp. 608–9.

|  |  |  |
| --- | --- | --- |
| পূর্বসূরী'জিগ-র্তেন-ম্গোন-পো-রিন-ছেন-দ্পাল | **গু-রা-বা-ত্শুল-খ্রিম্স-র্দো-র্জে  'ব্রি-কুং বৌদ্ধবিহারের দ্বিতীয় প্রধান** | উত্তরসূরীদ্বোন-ব্সোদ-নাম্স-গ্রাগ্স-পা |
|
**মজিদপুর জমিদার বাড়ি** বাংলাদেশ এর কুমিল্লা জেলার তিতাস উপজেলার মজিদপুর গ্রামে অবস্থিত এক ঐতিহাসিক জমিদার বাড়ি।

ইতিহাস
------

প্রায় ১৮০০ শতকের দিকে শ্রী রামলোচন রায় এই জমিদার বাড়িটি প্রতিষ্ঠা করেন। তার জমিদারীর আওতায় মেঘনা, তিতাস, হোমনা ও মুরাদনগর এলাকা ছিল। শ্রী রামলোচনের পরে তার বংশধররা দীর্ঘ ২০০ বছর যাবৎ এই জমিদারীর দেখাশুনা করেন। এই জমিদার বংশের মধ্যে কয়েকজন জমিদারের নাম ইতিহাসে পাওয়া যায়। তারা হলেন একাধারে শ্রী কালীচরণ রায়, ব্রজেন্দ্র কুমার রায়, শিবচরণ রায়, পিয়ারী মোহন রায়, বিহারী মোহন রায়, শশী মোহন রায়, শরত্চন্দ্র রায়, মোহিনী মোহন রায়, ক্ষিতিষ চন্দ্র রায়, গিরিশ চন্দ্র রায়, শিরিশ চন্দ্র রায়, হরলাল রায়, যোগেশ চন্দ্র রায়, শ্রী নারায়ণ চন্দ্র রায়, শ্রী দুর্গাচরণ রায়, ক্ষেত্র মোহন রায়, কুঞ্জ মোহন রায় ও উপেন্দ্র চন্দ্র রায়। তবে এই বংশের মধ্যে জমিদার রামলোচন রায় জমিদারের মত আরো দুইজন নামকরা জমিদার হলেন রাম সুন্দর রায় এবং রামগতি রায়। এই জমিদার বংশধররা ছিলেন অনেক অত্যাচারী। তারা মুসলমানদের উপর বেশি অত্যাচার করত। এছাড়া প্রজারা সুদ ও খাজনা দিতে বিলম্ব করলে তাদের সম্পত্তি জোর করে দখল করে নিয়ে যেত। তারা এতোই অত্যাচারী ছিল যে, জমিদার বংশের শিরিশ চন্দ্র রায় তার গর্ভবতী স্ত্রীকে হত্যা করে পরে পাগল হয়ে যান। তাই তাকে জমিদার বাড়ির একটি প্রকোষ্টে শিকল দিয়ে সবসময় বেঁধে রাখা হতো। পরবর্তীতে এই বেঁধে রাখা অবস্থাই তার মৃত্যু হয়। জমিদার বংশধরদের দুর্নাম এর পাশাপাশি কিছু জমিদারের তাদের অর্জনের জন্য সু-খ্যাতিও রয়েছে। বংশধরদের মধ্যে একজন হলেন ক্ষেত্র মোহন রায়। যিনি তিতাস উপজেলার প্রথম এন্ট্রাস পাস, প্রথম গ্র্যাজুয়েট এবং আইনজীবী হয়েছিলেন। এছাড়াও আরেকজন উপেন্দ্র চন্দ্র রায় তিতাস উপজেলার প্রথম গ্র্যাজুয়েট ডাক্তার হয়েছিলেন। আর এইভাবে বংশপরামপণায় প্রায় ২০০ বছর ধরে তাদের জমিদারী চলতে থাকে। পরবর্তীতে ভারতবর্ষ ভাগ এবং জমিদারী প্রথা বিলুপ্ত হলে তারা তাদের জমিদারী ছেড়ে ভারতে চলে যান।

অবকাঠামো
--------

জমিদার বাড়িটিতে মোট ১৭টি ভবন তৈরি করা হয়। এছাড়াও জমিদারদের ব্যবহারের জন্য ১টি দিঘী ও ২০টি পুকুর খনন করা হয়েছিল।

বর্তমান অবস্থা
--------------

এই জমিদার বাড়িতে প্রথমে ১৭টি ভবন ছিল। তবে এখন মাত্র ১৩টি ভবন রয়েছে। বাকী ৪টি স্থানীয়রা ভেঙ্গে ফেলেছেন। তবে এখনো জমিদারদের সেই বিশাল দিঘী ও পুকুরগুলো অক্ষত রয়েছে।

তথ্যসূত্র
---------

1. ↑  "দর্শনীয় ও পর্যটনকেন্দ্র হতে পারে মজিদপুর জমিদার বাড়ি!"। ২৪ জুন ২০১৯ তারিখে মূল থেকে আর্কাইভ করা। সংগ্রহের তারিখ ২ নভেম্বর ২০১৯।
**ইন্ডিয়ান অরেঞ্জ অ্যালবাট্রস**(বৈজ্ঞানিক নাম: *Appias galba (Wallace)*) এক প্রজাতির মাঝারি আকারের প্রজাপতি। এরা ‘পিয়েরিডি’ পরিবার এবং 'পিয়েরিনি' উপগোত্রের সদস্য। ভারতএর বন্যপ্রাণ সংরক্ষণ আইন অনুসারে এই প্রজাতি তফ্‌সিল ৪ এর তালিকার অন্তর্ভুক্ত। এই প্রজাতির অধীনে কোন উপ-প্রজাতি তালিকাভুক্ত নেই।

আকার
----

ইন্ডিয়ান অরেঞ্জ অ্যালবাট্রস এর প্রসারিত অবস্থায় ডানার আকার ৬৮-৮০ মিলিমিটার দৈর্ঘের হয়।

বিস্তার
-------

এই প্রজাতি ভারত এর সিকিম থেকে অরুণাচল প্রদেশ পর্যন্ত, ভুটান এবং মায়ানমার এর বিভিন্ন অঞ্চলে দেখা যায়।

তথ্যসূত্র
---------

1. ↑  "*Appias galba (Wallace, 1867) – Indian Orange Albatross*"। *Butterflies of India*। সংগ্রহের তারিখ ৬ নভেম্বর ২০২১। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. 1 2  Isaac, Kehimkar (২০১৬)। BHNS Field Guides Butterflies of India। Mumbai: Bombay Natural History Society। পৃষ্ঠা 191। আইএসবিএন 9789384678012।

উইকিমিডিয়া কমন্সে **আপিয়াস গালবা** সংক্রান্ত মিডিয়া রয়েছে।

উইকিপ্রজাতিতে-এ বিষয় সম্পর্কিত তথ্য রয়েছে: ***Appias galba***
সেন্ট জন ক্যাথেড্রালে ১৪ শতাব্দীর আন্তর্জাতিক গথিক মেরি ম্যাগডালিন
ইউরোপে শিল্প ইতিহাসে ত্রয়োদশ শতাব্দির প্রায় মধ্যভাগ থেকে পঞ্চদশ শতাব্দি পর্যন্ত সময়কালকে গথিক শিল্পের কাল বলা হয়ে থাকে। গথিক শব্দটি প্রায়ই লোকের মনে বিভ্রান্তির জন্ম দেয়।স্বভাবতই ধারণা করা স্বাভাবিক যে গথ জাতি থেকে এই শিল্প উদ্ভব হয়েছে কিন্তু তা নয়, ষোড়শ ও সপ্তদশ শতাব্দীর যারা একমাত্র ক্লাসিকাল শিল্পকে শ্রেষ্ঠ ও চূড়ান্ত বলে মানতেন তারা এই শৈলিকে নিকৃষ্ট বলে মনে করবার জন্য গথ জাতির নামের সাথে জুড়ে নামকরণ করেন গথিক। 
প্রকৃতপক্ষে রোমানেস্ক শৈলী থেকে স্বাভাবিক নিয়মে গথিক শিল্পের বিকাশ ঘটে ছিল। ত্রয়োদশ শতাব্দির মধ্যে সমগ্র ইউরোপ খ্রিষ্টীয় জগতের অন্তর্ভুক্ত হয়। রাজনৈতিক অনিশ্চয়তার অবসান ঘটায় সামাজিক নিরাপত্তা ফিরে আসে। ফলে শিল্পী ও কলাকুশলীদের নতুন নতুনদের পরীক্ষা নিরীক্ষার সুযোগ মিলে।ফলে মিলে স্বীকৃতি। 
ঊনবিংশ শতাব্দিতে ভিক্টর উগো নামক শিল্পীর কাছ থেকে স্বীকৃতি মিলে প্রথম গথিক শিল্পের।
সুক্ষাগ্র খিলানের ব্যবহার গথিক স্থাপত্যে অন্যতম প্রধান বৈশিষ্ট্য। যদিও আরবে ও পারস্যে সুক্ষাগ্র খিলানের ব্যবহার বহুকাল থেকে প্রচলিত ছিল এবং দক্ষিণ ফ্রান্সএর রোমানেস্ক সৌধের নিচে সুক্ষাগ্র খিলান করা আছে। তবে ইউরোপে তার সবচেয়ে বেশি ব্যবহার গথিক স্থাপত্যে দেখা যায়। 
গথিক স্থাপত্যের নিদর্শন পাওয়া যায় ফ্রান্স, ইংল্যান্ড, জার্মানি, স্পেন,ইতালির বিভিন্ন স্থাপত্য। এদের মধ্যে গির্জা, ক্যাথিড্রাল লক্ষণীয়। প্যারিসের নিকট স্যা-দেনিস,লাও ক্যাথিড্রাল,ইংল্যান্ডের সলজবেরি ক্যাথিড্রাল ক্যাথিড্রাল উল্লেখযোগ্য উদাহরণ ।
হেনরি নরিস রাসেল
**হেনরি নরিস রাসেল** (অক্টোবর ২৫, ১৮৭৭ - ফেব্রুয়ারি ১৮, ১৯৫৭) একজন মার্কিন জ্যোতির্বিজ্ঞানী। তিনি এইনার হের্টস্‌স্প্রুং-এর সাথে যৌথভাবে ১৯১০ সালে হের্টস্‌স্প্রুং-রাসেল চিত্র উদ্ভাবন করেন এবং এর উন্নয়ন ঘটান।

জীবন ও কর্ম
-----------

রাসেল ১৯২৩ সালে ফ্রেডেরিক সন্ডার্‌সের সাথে যৌথভাবে আরএস যুগলায়ন পদ্ধতির উন্নয়ন ঘটান যা বর্তমানে এলএস যুগলায়ন নামে পরিচিত।

১৯২৭ সালে তিনি রেইমন্ড স্মিথ ডুগান এবং জন কুইন্সি স্টুয়ার্টের সাথে মিলে একটি প্রভাবশালী জ্যোতির্বিজ্ঞান গ্রন্থ রচনা করেন যা পাঠ্যবই হিসেবে প্রকাশিত হয়। বইটির নাম *Astronomy: A Revision of Young’s Manual of Astronomy* (গিন অ্যান্ড কোঃ, বোস্টন, ১৯২৬-১৯২৭, ১৯৩৮, ১৯৪৫)। প্রায় দুই দশক জুড়ে এটি আদর্শ জোতির্বিজ্ঞান পাঠ্যবই হিসেবে পঠিত হয়। বইটি দুই খণ্ডে লিখিত। প্রথম খণ্ডে ছিল "সৌর জগৎ" এবং দ্বিতীয় খণ্ডে ছিল "জ্যোতিঃপদার্থবিজ্ঞান ও নাক্ষত্রিক জ্যোতির্বিজ্ঞান"। এই বই প্রথম একটি ধারণা জনপ্রিয় করে তুলেছিল- তারার ভর এবং রাসায়নিক গঠন বিশ্লেষণ করে তার ধর্ম (ব্যাসার্ধ্য, পৃষ্ঠ তাপমাত্রা, দীপন ক্ষমতা ইত্যাদি) নির্ণয় করা সম্ভব। এই তত্ত্বটি ভোগ্‌ট-রাসেল উপপাদ্য নামে সুপরিচিত। বয়সের সাথে তারার রাসায়নিত গঠন পরিবর্তিত হয় বলেই তারার বিবর্তন ঘটে বলে তিনি ব্যাখ্যা করেছিলেন।

পুরস্কার ও সম্মাননা
-------------------

### পুরস্কারসমূহ

* রয়েল অ্যাস্ট্রোনমিক্যাল সোসাইটির স্বর্ণ পদক - ১৯২১
* হেনরি ড্র্যাপার পদক - ১৯২২
* ব্রুস পদক - ১৯২৫
* বেন ফ্রাংকলিন পদক, ফ্রাংকলিন ইনস্টিটিউট - ১৯৩৪

### তার নামে নামাঙ্কিত

* হেনরি নরিস রাসেল লেকচারশিপ - অ্যামেরিকান অ্যাস্ট্রোনমিক্যাল সোসাইটি
* রাসেল জ্বালামুখ - চাঁদের আগ্নেয় জ্বালামুখ।
* মঙ্গল গ্রহের একটি জ্বালামুখ
* ১৭৬২ রাসেল নামক গ্রহাণু।
* হের্টস্‌স্প্রুং-রাসেল চিত্র

বহিঃসংযোগ
---------

### জীবনী

* DeVorkin, David H (২০০০)। *Henry Norris Russell: Dean of American Astronomers*। Princeton University Press। পৃষ্ঠা 528 pages। আইএসবিএন 0-691-04918-1।

### মুদ্রিত শোকসংবাদ

* MNRAS **118** (1958) 311
* Obs **77** (1957) 67
* PASP **69** (1957) 223
**ফুটবল ক্লাব অরেনবুর্গ** (এছাড়াও **এফসি অরেনবুর্গ**, **এফকে অরেনবুর্গ** (রুশ: ФК «Оренбург») অথবা শুধুমাত্র **অরেনবুর্গ** নামে পরিচিত) হচ্ছে অরেনবুর্গ ভিত্তিক একটি রুশ পেশাদার ফুটবল ক্লাব। এই ক্লাবটি বর্তমানে রাশিয়ার দ্বিতীয় স্তরের ফুটবল লীগ রুশ জাতীয় ফুটবল লীগে খেলে। এই ক্লাবটি ১৯৭৬ সালে প্রতিষ্ঠিত হয়েছে। এফসি অরেনবুর্গ তাদের সকল হোম ম্যাচ অরেনবুর্গের গাজোভিক স্টেডিয়ামে খেলে থাকে; যার ধারণক্ষমতা হচ্ছে ৭,৫০০। বর্তমানে এই ক্লাবের ম্যানেজারের দায়িত্ব পালন করছেন কন্সতান্তিন ইয়েমেলিয়ানভ এবং সভাপতির দায়িত্ব পালন করছেন ভাসিলি স্তলিপিন। সার্বীয় আক্রমণভাগের খেলোয়াড় জর্জে দেস্পোতোভিচ এই ক্লাবের অধিনায়কের দায়িত্ব পালন করছেন।

ঘরোয়া ফুটবলে, এফসি অরেনবুর্গ এপর্যন্ত ২টি শিরোপা জয়লাভ করেছে; যেগুলো হচ্ছে রুশ জাতীয় ফুটবল লীগ শিরোপা।

অর্জন
-----

### ঘরোয়া

* **রুশ জাতীয় ফুটবল লীগ: ২**

২০১৫–১৬, ২০১৭–১৮

তথ্যসূত্র
---------

1. ↑  "ফুটবল ক্লাব অরেনবুর্গ"। *transfermarkt.com*। সংগ্রহের তারিখ ২২ মে ২০২০।  `|url-status=সক্রিয়` অবৈধ (সাহায্য)

বহিঃসংযোগ
---------

* প্রাতিষ্ঠানিক ওয়েবসাইট (রুশ)

টেমপ্লেট:ফুটবল ক্লাব অরেনবুর্গ
টেমপ্লেট:রুশ প্রিমিয়ার লীগ

প্রবেশদ্বার: ফুটবল
Fra Mauro মানচিত্রে "চাতাইয়ো", ca. ১৪৫০ (দক্ষিণের থেকে উপরের দিকে)
**ক্যাথে** ( /kæˈθeɪ/ ;  ) চীনের জন্য একটি বিকল্প ইউরোপীয় ঐতিহাসিক নাম। প্রাক-আধুনিক যুগে, ইউরোপীয়রা *ক্যাথেকে* চীন থেকে সম্পূর্ণ আলাদা এবং স্বতন্ত্র সংস্কৃতি হিসেবে ভাবত।পূর্ব এশিয়ার জ্ঞান বৃদ্ধির সাথে সাথে ক্যাথেকে চীনের মতো একই রাজনীতি হিসাবে দেখা যায়। "ক্যাথে" শব্দটি চীনের একটি কাব্যিক নাম হয়ে উঠেছে।

*ক্যাথে* নামের উৎপত্তি খিতান শব্দ থেকে,  একটি যাযাবর মানুষ যারা ৯১৬ থেকে ১১২৫ সাল পর্যন্ত উত্তর চীনে লিয়াও রাজবংশকে শাসন করেছিল এবং যারা পরবর্তীতে জিন রাজবংশ কর্তৃক উৎখাত হয় এবং পরে তারা আরও পশ্চিমে চলে যায় এবং তারা কারা খিতাই (পশ্চিম লিয়াও) গঠন করে। এরপর আরও এক শতাব্দীর জন্য। মূলত, এই নামটি উত্তর চীনে মধ্য ও পশ্চিম এশিয়ান এবং ইউরোপীয়দের দ্বারা প্রয়োগ করা নাম ছিল; নামটি মার্কো পোলোর চীন ভ্রমণের বইতেও ব্যবহৃত হয়েছিল (তিনি দক্ষিণ চীনকে *মাঙ্গি* বলে উল্লেখ করেছেন)। Odoric of Pordenone (d.১৩৩১) এছাড়াও ১৩৩০ সালের আগে, সম্ভবত ১৩২১-১৩২১ পর্যন্ত তার ভ্রমণ বইয়ে ক্যাথে এবং দ্য খান সম্পর্কে লিখেছেন।

তথ্যসূত্র
---------

1. ↑  *Encyclopædia Britannica Online*।
**ক্যাথেটার** (ইংরেজি: Catheter) চিকিৎসায় ব্যবহৃত এক প্রকার সরু টিউব বা পাইপ যা চিকিৎসাকার্যে ব্যবহারযোগ্য উপাদান দ্বারা তৈরি করা হয়। রোগের চিকিৎসা বা শল্যচিকিৎসার প্রয়োজনে শরীরে ক্যাথেটার প্রবেশ করানোর প্রয়োজন পড়ে। ক্যাথেটার তৈরির উপাদান পরিবর্তনের মাধ্যমে বা ক্যাথেটার উৎপাদনের পদ্ধতি সমন্বয়ের মাধ্যমে বিভিন্ন প্রয়োজনে বিভিন্ন ধরনের ক্যাথেটার তৈরি করা সম্ভব। কার্ডিওভাসকুলার, ইউরোলজিকাল, গ্যাস্ট্রোইন্টেস্টাইনাল, নিউরোভাসকুলার, এবং অপথ্যালমিক প্রয়োজনে বিভিন্ন ধরনের ক্যাথেটার উৎপাদন করার প্রয়োজন হয়।

শরীরের গহ্বর, নালী, বা রক্তবাহিকায় ক্যাথেটার প্রবেশ করানো যেতে পারে। কাজের দিক থেকে শরীর থেকে তরল নিষ্কাশন, তরল বা গ্যাস প্রয়োগ করা, শল্যচিকিৎসার প্রয়োজনে কোনো যন্ত্র বা সরঞ্জাম প্রবেশ করানোসহ বিভিন্ন কাজে ক্যাথেটার ব্যবহৃত হয়। কাজের ধরন অনুযায়ী ক্যাথেটারের ধরনও ভিন্ন হয়। ক্যাথেটার প্রবেশ করানো ‘ক্যাথেটারাইজেশন’ (catheterization) হিসেবে পরিচিত। বেশিরভাগ ক্ষেত্রে ক্যাথেটার হয় সরু ও নমনীয় একটি টিউব যা নরম বা সফট ক্যাথেটার হিসেবে পরিচিত। যদিও প্রয়োজন অনুসারে ক্যাথেটারের নমনীয়তা বিভিন্ন মাত্রার হতে পারে। ক্যাথেটার শরীরের ভেতরে সাময়িক বা স্থায়ীভাবে স্থাপনের প্রয়োজন হতে পারে। এ ধরনের ক্যাথেটারকে ‘অন্তঃস্থ ক্যাথেটার’ (indwelling catheter) বলা যেতে পারে।

আরও দেখুন
---------

* ক্যানুলা

তথ্যসূত্র
---------

1. ↑  Diggery, Robert (২০১২)। *Catheters: Types, applications and potential complications (medical devices and equipment*। Nova Science। আইএসবিএন 978-1621006305।

বহিঃসংযোগ
---------


উইকিমিডিয়া কমন্সে **ক্যাথেটার** সংক্রান্ত মিডিয়া রয়েছে।
কন্ট্রোলের উপরের চিত্র
ক্যামেরার ফাইন্ডারের চিত্র
**ক্যানন এভি-১** হল একটি ৩৫এমএম একক-লেন্স রিফ্লেক্স বিশিষ্ট ক্যামেরা যার সাথে আছে এফডি লেন্স মাউন্ট, যেটা ক্যানন ইনকরপোরেটেড সূচনা করে ১৯৭৯ সালে। এটি ১৯৭৬ সালের এই-১ মডেলের সাথে সাদৃশ্যপূর্ণ কিন্তু এতে বাড়তি যুক্ত আছে এপারচার প্রাইয়োরিটি অটোএক্সপোজার যেখানে এই-১ মডেলে ছিল শাটার স্পিড প্রাইক্যাননের। সম্পূর্ণ হস্তচালিত এ ক্সপোজার ক্ষমতা ক্যামেরাটিতে নেই।ক্যাননের বৈশ্বিক বিতরণকারীরা বিশেষ করে আমেরিকায়, এই ক্যামেরাটিকে চেয়েছিল কারণ তখন বাজারে অন্যান্য ব্রান্ডের ক্যামেরাগুলোতে এপারচার প্রাইয়োরিটির সুযোগ ছিল এবং কিছু কিছু ক্রেতা তা পছন্দও করত। এভি অক্ষরদ্বয় অটোএক্সপোজারের ধরনের সংকেত বহন করে; এভি (এপারচার ভ্যালু) হল এপারচার প্রাইয়োরিটির সাধারণ সংক্ষেপন।

যখন এটি বাজারে আসে, তখন নতুন ঘরানার এফডি ল্যান্সও উন্মুক্ত করা হয়। যাতে তাৎক্ষণিক ল্যান্স লাগানো বা খোলা যেত। একে নতুন এফডি মাউন্ট বলা হত এবং এর ফলে আগের ঘূর্নন পদ্ধতিতে প্যাচ লাগানো ল্যান্সের অবসান করে। এতে সুবিধাও পাওয়া যায় কারণ দুটি হাত ব্যবহার করতে হয় না ল্যান্স খোলা বা লাগানোর জন্য। এই নতুন পদ্ধতিতে ব্যবহারকারীরা একটি লাল বিন্দু বরাবর ল্যান্স বসাত এবং একবার ঘুরিয়ে দিলেই ল্যান্সটি ক্লিক শব্দ করে আটকে যেত। আর খোলার ক্ষেত্রে যেভাবে লাগানো হয়েছে তার উল্টো দিকে ঘোরালেই ল্যান্স খুলে যেত।

এই-১ মডেলের অন্যান্য সব আনুষঙ্গিক জিনিস এভি-১ এ ব্যবহার করা যেত।

তথ্যসূত্র
---------

1. 1 2 3  Canon Inc.। "AV-1"। *Canon Camera Museum*। ১২ ফেব্রুয়ারি ২০১২ তারিখে মূল থেকে আর্কাইভ করা। সংগ্রহের তারিখ ১৭ জানুয়ারি ২০১৯।
2. ↑  Canon Inc.। "Canon AV-1 Instructions" (পিডিএফ)। *Canon FD Documentation Project*।

বহিঃসংযোগ
---------

 উইকিমিডিয়া কমন্সে ক্যানন এভি-১ সম্পর্কিত মিডিয়া দেখুন।

* Canon Inc.
* Canon AV-1 manual  ওয়েব্যাক মেশিনে আর্কাইভকৃত ১৬ জুলাই ২০১৯ তারিখে. Retrieved December 27, 2015.
* Canon AV-1 Camera at Photography of Malaysia
জার্মানির আউগসবুর্গে ক্যানু স্লালম
**ক্যানু স্লালম** (আগে **হোয়াইটওয়াটার স্লালম** নামে পরিচিত ছিল) হলো এক ধরনের জলকেন্দ্রিক ক্রীড়া প্রতিযোগিতা। এই প্রতিযোগিতায় একটি কৃত্রিমভাবে তৈরি ঝঞ্ঝাবিক্ষুব্ধ জলাশয়ের ভেতর দিয়ে বিশেষ ধরনের নৌকা ক্যানু বা কেওয়াক যত দ্রুত সম্ভব চালিয়ে যেতে হয়। এক্ষেত্রে প্রতিযোগীকে জলাশয়ের নির্দিষ্ট সংখ্যক কতকগুলো গেট পার হতে হয় এবং প্রচণ্ড স্রোত মোকাবেলা করতে হয়।

ইতিহাস
------

১৯৩৩ সালে সুইজারল্যান্ডে সর্বপ্রথম ক্যানু স্লালম প্রতিযোগিতা চালু হয়, তবে সেটি অনুষ্ঠিত হত শান্ত ও স্থির পানিতে। ১৯৪৬ সালে আন্তর্জাতিক ক্যানু ফেডারেশন গঠিত হয়, যারা এই প্রতিযোগিতার দেখভাল করে থাকে।

নিয়মকানুন
----------

জলাশয়ের পানির ওপরে তারের সাহায্যে দুটি দীর্ঘ দণ্ড পাশাপাশি ঝুলিয়ে দেওয়া হয়, এগুলোকে বলা হয় একেকটি গেট। একটি প্রতিযোগিতায় সাধারণত ১৮-২৫টি গেট থাকে। ক্যানু বা কেওয়াক চালানোর সময় প্রতিযোগীকে অবশ্যই এসব গেটের দণ্ডদ্বয়ের ভেতর দিয়ে যেতে হয়, অন্ততপক্ষে প্রতিযোগীর মাথা গেটের দুটি দণ্ডের মাঝে প্রবেশ করাতে হয়। গেটগুলো সবুজ বা লাল রং করা থাকে, যা নির্দেশ করে প্রতিযোগী স্রোতের কোন দিক থেকে গেটে প্রবেশ করবেন। সবুজ গেট নির্দেশ করে প্রতিযোগী স্রোতের অনুকূলে থেকে গেট অতিক্রম করবেন, এবং লাল রং নির্দেশ করে প্রতিযোগীকে স্রোতের প্রতিকূলে থেকে গেট পার হতে হবে। একটি প্রতিযোগিতায় এরকম ৬-৮টি লাল গেট থাকে।

যদি প্রতিযোগীর নৌকা, দাঁড় কিংবা শরীরের কোনো অংশ গেটের দণ্ডকে স্পর্শ করে, তাহলে শাস্তিস্বরূপ দুই সেকেন্ড অতিরিক্ত সময় যোগ করা হয়। আবার প্রতিযোগী যদি কোনো গেটের ভেতর দিয়ে অতিক্রমে ব্যর্থ হন, তাহলে শাস্তিস্বরূপ ৫০ সেকেন্ড অতিরিক্ত সময় যোগ করা হয়।

তথ্যসূত্র
---------

1. ↑  "Canoe Slalom"। *ICF - Planet Canoe* (ইংরেজি ভাষায়)। ২০১৫-০৭-২১। সংগ্রহের তারিখ ২০২১-০৩-১৫। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  "History"। *ICF - Planet Canoe* (ইংরেজি ভাষায়)। ২০১৫-০৮-১৭। সংগ্রহের তারিখ ২০২১-০৩-১৫। উদ্ধৃতি টেমপ্লেট ইংরেজি প্যারামিটার ব্যবহার করেছে (link)

| * দে
* স
অলিম্পিক ক্রীড়াসমূহ |
| --- |
| গ্রীষ্মকালীন ক্রীড়া | 
* তীরন্দাজী
* অ্যাথলেটিক্স
* সমলয় সাঁতার
* ব্যাডমিন্টন
* বাস্কেটবল
* মুষ্টিযুদ্ধ
* Canoeing
* সাইক্লিং
* ডাইভিং
* Equestrian
* ফিল্ড হকি
* অসি চালনা
* ফুটবল
* জিমন্যাস্টিক্‌স
* হ্যান্ডবল
* জুডো
* আধুনিক পেন্টাথলন
* রোয়িং
* Sailing
* শ্যুটিং
* সাঁতার
* ছন্দোবদ্ধ সাঁতার
* টেবিল টেনিস
* তায়কোয়ান্দো
* টেনিস
* ট্রায়াথলন
* ভলিবল
* ওয়াটার পোলো
* ভারোত্তোলন
* কুস্তি

 |  |
| শীতকালীন ক্রীড়া | 
* আলপাইন স্কিইং
* বায়াথলন
* ববস্লেই
* Cross-country skiing
* কার্লিং
* ফিগার স্কেটিং
* Freestyle skiing
* আইস হকি
* Luge
* Nordic combined
* Short track speed skating
* স্কেলেটন
* Ski jumping
* Snowboarding
* Speed skating

 |
| ২০১৬ কর্মসূচীর অংশ | 
* গল্‌ফ
* রাগবি সেভেন্স

 |
| *আরও দেখুন*: পারালিম্পিক ক্রীড়া |